
BILJEŠKE
UZ FINANCIJSKE IZVJEŠTAJE ZA 2019. GODINU


OPĆI PODACI O ŠKOLI

Djelatnost Glazbene škole je glazbeni odgoj i obrazovanje djece i mladeži prema Nastavnom planu i programu Ministarstva znanosti i obrazovanja. Uz redovno šestogodišnje osnovno obrazovanje i srednjoškolsko obrazovanje u školi  djeluje i mala glazbena škola, gdje se djeca u dobi od 4 do 9 godina upoznaju  sa glazbom i stječu prva muzička znanja.
Školu zastupa pojedinačno i samostalno prof. Snježana Mrljak, ravnateljica škole.


OKVIR FINANCIJSKOG IZVJEŠTAVANJA

Financijski izvještaji sastavljeni su sukladno odredbama Pravilnika o financijskom izvještavanju u proračunskom računovodstvu i Pravilnika o proračunskom računovodstvu i računskom planu, s ciljem da se dobije informacija o financijskom položaju škole i poslovnom rezultatu. Imovina, obveze i vlastiti izvori određuju financijski položaj škole.


BILJEŠKE UZ BILANCU

U obrascu bilance vrijednosno je iskazan pregled imovine, obveza i vlastitih izvora na početku i na kraju 2019. godine.

Glazbena škola nema danih zajmova i primljene otplate, primljenih kredita i zajmova te otplate, primljenih robnih zajmova i financijskih najmova, niti dospjelih kamata na kredite i zajmove. 
Imovina je iskazana po trošku nabave (nabavnoj vrijednosti), odnosno po procijenjenoj vrijednosti. Dugotrajna nefinancijska imovina je imovina čiji je vijek upotrebe duži od godinu dana. Vrijednost dugotrajne imovine ispravljena je po prosječnim godišnjim stopama, koje su propisane pravilnikom. Za ispravak vrijednosti dugotrajne imovine umanjeni su vlastiti izvori.

Vrijednost imovine je 6.317.277 kn (AOP 001), a čine je nefinancijska imovina (ne proizvedena i proizvedena dugotrajna imovina i sitni inventar) u iznosu od 4.623.008 kn (AOP 002), te financijska imovina u iznosu od 1.694.269 kn (AOP 063).
Tijekom 2019. godine zbog dotrajalosti iz poslovnih knjiga  po zapisniku o uništenju isknjiženo je osnovnih sredstava u vrijednosti 23.928 kn. U 2019. godini nabavljena je dugotrajna imovina u ukupnom iznosu od 405.733 kn i to:
· Uredska oprema i namještaj, isknjiženo u iznosu od 1.820 kn, nabavljeno u iznosu od 37.541 kn,
· Komunikacijska oprema, isknjiženo u iznosu od 2.499 kn,  nabavljena u iznosu od 13.401 kn,
· Oprema za održavanje i zaštitu, isknjiženo u iznosu od 2.467 kn, nabavljeno u iznosu od 1.216 kn,
· Glazbeni instrumenti i oprema, isknjiženo u iznosu od 17.142 kn, nabavljeno u iznosu od 270.239 kn,	 
· Uređaji strojevi i oprema za ostale namjene, nabavljeno u iznosu od 68.982 kn,         
· Knjige, nabavljeno u iznosu od 13.839 kn,
· Ulaganja u računalne programe u iznosu od 515,00 kn.
Temeljem zapisnika o uništenju zbog dotrajalosti iz poslovnih knjiga isknjižen je sitan inventar u vrijednosti od 2.849 kn, te je nabavljen novi sitni inventar u vrijednosti 44.139  kn.
Financijsku imovinu čine novac na žiro računu i u blagajni, potraživanja za prihode poslovanja, potraživanja od prodaje nefinancijske imovine i rashodi budućih razdoblja. 
Potraživanja za prihode poslovanja (participacije) iznose 642.892 kn (AOP 152), a potraživanja od prodaje proizvoda i pruženih usluga iznose 38.570 kn (AOP153). Glazbena škola izdaje račun roditeljima polaznika Glazbene škole za cijelu školsku godinu. Roditeljima je ostavljena mogućnost da račun plate u cijelosti ili uplatu izvrše u jednakim mjesečnim iznosima po dostavljenim uplatnicama. Za potraživanja koja kasne sa naplatom između jedne i tri godine, vrijednost potraživanja ispravljena je po stopi od 50%, a za potraživanja iznad tri godine po stopi od 100%. Ispravak vrijednosti potraživanja iznosi 125.498 kn (AOP 156). Potraživanja za prihode poslovanja (16) iznose 555.964 kn (AOP 140), što odgovara obračunatim prihodima poslovanja na AOP 240.
Potraživanja od prodaje nefinancijske imovine iznose 30.313 kn (AOP 157).
Kontinuirani rashodi budućih razdoblja iznose 700.614 kn i odnose se na plaću i ugovore o djelu 12/2019. na teret Ministarstva znanosti i obrazovanja (AOP 158).
Provedena je korekcija rezultata sukladno članku 82. Pravilnika o proračunskom računovodstvu. Korekcija je napravljena zbog kapitalnog prijenosa sredstava državnog proračuna i donacije trgovačkog društva za nabavu nefinancijske imovine. Radi se o iznosu od 6.746 kn za koji je zadužen račun viška prihoda poslovanja, a odobren račun manjka prihoda od nefinancijske imovine.
Imovina je identična obvezama i vlastitim izvorima.


BILJEŠKE  UZ IZVJEŠTAJ O PRIHODIMA I RASHODIMA, PRIMICIMA I IZDACIMA

Prihod ili primitak je povećanje ekonomske koristi tijekom izvještajnog razdoblja u obliku priljeva novca. Rashod ili izdaci su smanjenje imovine ili povećanje obveza. Prihodi su priznati u izvještajnom razdoblju u kojem su postali raspoloživi i mjerljivi, a rashodi su priznati na temelju nastanka poslovnog događaja, neovisno o trenutku plaćanja.

U 2019. godini škola je ostvarila prihode poslovanja (AOP 001) u iznosu od 10.090.871 kn, što je u odnosu na prošlogodišnjih 9.407.330 kn povećanje za 7,3%. U istom izvještajnom razdoblju rashodi poslovanja iznosili su 9.550.554 kn (AOP 148), što je u odnosu na prošlogodišnjih 8.950.870 kn povećanje za 6,7%. Iz toga proizlazi da je škola ostvarila višak prihoda poslovanja nad rashodima poslovanja u iznosu od 540.317 kn (AOP 282), što je u odnosu na 2018. godinu povećanje viška prihoda poslovanja za 18,4%.
U istom izvještajnom razdoblju prihodi od prodaje nefinancijske imovine iznosili su 1.651 kn, što u odnosu na prošlogodišnjih 6.081 kn predstavlja smanjenje za 72,8% (AOP 289). Rashodi za nabavu nefinancijske imovine iznosili su 405.733  kn, što u odnosu na prošlogodišnjih 316.993 kn predstavlja povećanje od 28% (AOP 341). U 2019. godini škola ima manjak prihoda od nefinancijske imovine u iznosu od  404.082 kn (AOP 399).
Iz navedenog proizlazi da je škola ostvarila u tekućoj godini višak prihoda  u iznosu od 136.235 kn (AOP 631). Kada se tome doda preneseni višak prihoda iz 2018. godine u iznosu od 244.937 kn (prošlogodišnji višak 245.900 kn umanjen za iznos od 963 kn – povrat HZZ-u radi prekinutog stručnog osposobljavanja)-  (AOP 633), školi ostaje višak prihoda raspoloživ u slijedećem razdoblju u iznosu od 381.172 kn (AOP 635). 
Veći višak  rezultat je bolje naplate prihoda od  participacije učenika, kao i većih prihoda iz ostalih izvora.

Struktura prihoda i rashoda
Prihodi:
Na računu 6341 (AOP 057) evidentirani su prihodi od Hrvatskog zavoda za zapošljavanje za plaćanje doprinosa za djelatnike na stručnom osposobljavanju u iznosu od 7.705 kn.
Na računu 6361 (AOP 064) evidentirane su tekuće pomoći proračunskim korisnicima iz proračuna koji im nije nadležan u iznosu od 8.053.464 kn, što u odnosu na prošlogodišnjih 7.626.493 kn predstavlja povećanje od 5,6%.  Tekuće pomoći čine  kako slijedi:
· pomoć iz MZO-a u iznosu od 7.844.464  kn iz kojih su financirani rashodi za zaposlene (plaće, jubilarne nagrade, pomoći, dar djeci, regres, božićnica),
· pomoć grada Karlovca u iznosu od 100.000 kn i to za koncertnu djelatnost škole, Karlovački komorni orkestar, organizaciju Međunarodne ljetne škole gitare i Piano festivala, te  koncerte vezane uz proslavu Dana grada  Karlovca.
· pomoć grada Duga Resa u iznosu od 1.000,00 kn za Međunarodnu ljetnu školu gitare.
· pomoć od Ministarstva turizma u iznosu od 50.000 kn za zajednički projekt Glazbene škole Karlovac, Mješovito industrijsko obrtničke škole Karlovac i Obrtničko industrijsko graditeljske škole iz Zagreba – organizacija Međunarodne ljetne škole gitare i e-razglednica,
· pomoć od Ministarstva kulture  u iznosu od 58.000 kn i to za organizaciju ''Noć Bacha i kava s Bachom'' 50.000 kn i za Piano festival 8.000 kn.
Na računu 6362 (AOP 065) evidentirane su kapitalne pomoći proračunskim korisnicima iz proračuna koji im nije nadležan u iznosu od 82.146 kn (pomoć MZO za nabavu knjiga za školsku knjižnicu, nabavu računalne opreme i projektora za stručne suradnike, te nabavu nastavnih sredstava i opreme za provedbu kurikuluma (prema Odluci MZO od 03. prosinca 2019. godine).
Na računu 6526 (AOP 116) evidentirani su prihodi od participacija učenika u iznosu od 918.003 kn, što je u odnosu na prošlogodišnjih 744.769 kn povećanje od 23,30%, a rezultat je bolje naplate prihoda. 
Na računu 6615 (AOP 126) evidentirani su prihodi od pruženih usluga (mala glazbena škola, prodaja ulaznica na Proljetnom koncertu i prihod za izvođenja glazbenih točaka na otvorenju Muzeja na Turnju) u iznosu od 136.651 kn. U odnosu na prošlu godinu ova vrsta prihoda povećana je za 147,6%. 
Na računu 6631 (AOP 128) evidentirane su tekuće donacije u iznosu od 1.100,00 kn.
Na računu 6711 (AOP 132)  evidentirani su prihodi od nadležnog proračuna za financiranje rashoda poslovanja u iznosu od 887.302 kn.
Na računu 7211 (AOP 304) evidentirani su prihodi od prodaje stana na kojem je postojalo stanarsko pravo u iznosu od 1.651 kn.
Rashodi:
Rashodi poslovanja u 2019 godini iznose 9.550.554 kn, što je u odnosu na 8.950.870 kn iz 2018. godine povećanje za 6,7%. (AOP 148).
Rashodi za zaposlene u 2019. godini iznose 7.802.367 kn, što je  u odnosu na 2018. godinu kada su iznosili 7.424.554 kn povećanje za 5,1%. Razlog povećanja je veći broj zaposlenika u 2019. godini (AOP 149).
Materijalni rashodi povećani su sa prošlogodišnjih 1.500.134 kn na 1.717.442 kn u 2019. godini, što predstavlja povećanje od 14,5% (AOP 160). 
Smanjeni su rashodi  - naknade troškova zaposlenima (AOP 161) prvenstveno zbog manjih troškova prijevoza na posao i s posla zaposlenih radnika sa prošlogodišnjih 479.833 kn na 462.967 kn (smanjenje za 3,5%).
Povećani  su rashodi za materijal i energiju (AOP 166) sa prošlogodišnjih 168.051 kn na 270.663 kn (povećanje za 61,10%), prvenstveno zbog povećanje potrošnje energenata (plina), te veće nabave uredskog materijala i sitnog inventara.
Povećani su rashodi za usluge (AOP 174) sa prošlogodišnjih 691.693 kn na 781.489 kn (povećanje za 13%). Unutar skupine povećali su se rashodi za komunalne usluge, zakupnine i najamnine, intelektualne usluge i naknade troškova osobama izvan radnog odnosa. Do povećanja zakupnina i najamnina došlo je zbog uzimanja u najam prostora u OŠ „Braća Seljan“ i Trend d.o.o., obzirom da postojeći prostor u zgradi Glazbene škole nije dovoljan za izvođenje cjelokupne nastave i ostalih aktivnosti. Intelektualne usluge povećane su se zbog angažiranja većeg broja suradnika u provođenju koncertne aktivnosti škole. Unutar skupine postignute su uštede na uslugama telefona, pošte i prijevoza, uslugama tekućeg i investicijskog održavanja, zdravstvenim, računalnim i ostalim uslugama.
Povećale su se naknade troškova osobama izvan radnog odnosa sa prošlogodišnjih 58.058 kn na 74.909 kn, što je povećanje od 29% (AOP 184). Razlog povećanja je angažiranje većeg broja suradnika za koncertne aktivnosti i međunarodne projekte (Ljetna škola gitare i Piano festival) i sudjelovanje većeg broja učenika - polaznika na istim manifestacijama za koje je osiguran smještaj, organiziran prijevoz i gostovanje u Karlovačkoj i Primorsko goranskoj županiji. 
Povećali su se ostali  nespomenuti rashodi poslovanja (AOP 185), kao i financijski rashodi (AOP 193).
Povećali su se rashodi – za pomoći dane unutar općeg proračuna sa prošlogodišnjih 20.000 kn na 24.200 kn, što predstavlja povećanje od 21%. Radi se o projektu koje je financiralo Ministarstvo turizma gdje je Glazbena škola bila nositelj projekta, a ostale dvije škole bile su partneri na projektu, pa im je proslijeđen pripadajući dio financijskih sredstava (AOP 221).
Povećali  su se rashodi za nabavu nefinancijske imovine (AOP 341) sa 316.993 kn na 405.733 kn, što predstavlja povećanje za 28%. 
AOP 180 je veći od 0 i odnosi se na labaratorijsko ispitivanje kvalitete vode.
AOP 188 – odnosi se na osiguranje imovine.


BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA
 
U 2019. godini nije bilo promjena u vrijednosti i obujmu imovine.


BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI

Na AOP 114 iskazani su rashodi koji se odnose na srednjoškolsko obrazovanje u iznosu od 9.938.378 kn, a na AOP 122 iznos od 17.909 kn, koji se odnosi na sufinanciranje prijevoza učenika srednjih škola, koje financira Karlovačka županija.


BILJEŠKE O IZVJEŠTAJU O OBVEZAMA

Stanje obveza na kraju izvještajnog razdoblja je 726.819 kn (AOP 036), što je u odnosu na prošlogodišnjih 651.719 (AOP 001) kn povećanje za 11,52%. Rezultat većeg iznosa obveza na kraju proračunske godine u odnosu na prethodnu, uglavnom se odnosi na veću plaću za 12/2019 zbog povećanja koeficijenata zaposlenima u školstvu prema usvojenoj Uredbi vlade o koeficijentima. Obveze čine  dospjele obveze za rashode poslovanja u iznosu od 1.668 kn (AOP 037) i nedospjele obveze u iznosu od 725.151 kn (AOP 090).
Dospjele obveze čine obveze za materijalne rashode i to za najam građevinskog objekta za 11/2019 (dobavljač kasnio sa ispostavljanjem računa) u iznosu od 1.330 kn i ostale tekuće obveze u iznosu od 338 kn (bolovanje na teret HZZO).
Nedospjele obveze (AOP 090) čine obveze za zaposlene - plaća 12/2019. godine u iznosu od 680.852 kn i obveze za materijalne rashode u iznosu od 44.299 kn. 
Obveze za materijalne rashode odnose se na ugovore o djelu 12/2019. godine, račune 12/2019. godine za energiju (el. energija i plin), materijal i dijelove za tek. i inv. održavanje, usluge telefona, mobitela, interneta i poštarine, usluge tek. i inv. održavanja, komunalne usluge, zakupnine i najamnine, računalne usluge, ostale usluge i naknadu zbog nezapošljavanja invalida za 12/2019. godine.
Sve nedospjele obveze dospijevaju do kraja siječnja 2019. godine. 

Klasa: 400-01/20-01/1
Urbroj: 2133-44-20-01

U Karlovcu, 27. 01. 2020.

					Ravnateljica Glazbene škole:
					
					Snježana Mrljak, prof. mentor
